**รูปภาพประกอบด้วย ข้อความ

คำอธิบายที่สร้างโดยอัตโนมัติ**

**รายละเอียดโครงการ ศึกษาออกแบบ โครงการก่อสร้างพิพิธภัณฑ์คาบสมุทรสทิงพระ**

**จังหวัดสงขลา**

**1.** **ความเป็นมา**

เพื่อให้สอดคล้องกับบริบททางเศรษฐกิจ สังคมและการท่องเที่ยวของจังหวัดสงขลา องค์การบริหารส่วนจังหวัดสงขลา จึงได้มีแนวคิดในการจัดสร้างพิพิธภัณฑ์คาบสมุทรสทิงพระขึ้น เพื่อเป็นการอนุรักษ์และเผยแพร่องค์ความรู้ ด้านมรดกวัฒนธรรมแห่งคาบสมุทรสทิงพระ คาบสมุทรสทิงพระในส่วนจังหวัดสงขลา ครอบคลุม 4 อำเภอ ประกอบด้วย อำเภอสิงหนคร อำเภอสทิงพระ อำเภอกระแสสินธุ์ อำเภอระโนด แต่เดิมเป็นที่ตั้งของชุมชนโบราณ เป็นพื้นที่เชื่อมต่อการคมนาคมขนส่งค้าขายสินค้า จากฝั่งทะเลอันดามันมาถึงฝั่งทะเลอ่าวไทย เป็นศูนย์กลางชุมชนที่มีความเจริญ และมีการพัฒนาอย่างต่อเนื่องยาวนาน เป็นจุดกำเนิดความเจริญของจังหวัดสงขลา ที่มีคุณค่าทางประวัติศาสตร์ โบราณคดี มีมรดกวัฒนธรรมที่มีความโดดเด่น มีคุณค่าควรที่จะอนุรักษ์และนำองค์ความรู้ มาเผยแพร่ถ่ายทอดสู่ชนรุ่นหลัง

ซึ่งสอดคล้องกับอำนาจหน้าที่ตามพระราชบัญญัติ องค์การบริหารส่วนจังหวัด พ.ศ. 2540 แก้ไขเพิ่มเติมถึงฉบับที่ (5) พ.ศ.2562 มาตรา 45 (7ทวิ) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น และพระราชบัญญัติ กำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น พ.ศ.2542 แก้ไขเพิ่มเติมถึงฉบับที่ (2) พ.ศ.2549 มาตรา 17 (14) การส่งเสริมการท่องเที่ยว (20) การจัดให้มีพิพิธภัณฑ์และหอจดหมายเหตุ

องค์การบริหารส่วนจังหวัดสงขลา จึงได้ดำเนินการจ้าง บริษัท ซี.ซี.ดับบลิว จำกัด ให้เป็นผู้ดำเนินการ โครงการศึกษาออกแบบโครงการก่อสร้างพิพิธภัณฑ์ คาบสมุทรสทิงพระ จังหวัดสงขลาขึ้น

**2. วัตถุประสงค์ของการดำเนินการโครงการ**

2.1 เพื่อศึกษาประวัติศาสตร์มรดกวัฒนธรรม ของคาบสมุทรสทิงพระและวิเคราะห์สถานที่ตั้งพิพิธภัณฑ์คาบสมุทรสทิงพระ

2.2 เพื่อศึกษาการออกแบบอาคารและการออกแบบนิทรรศการของพิพิธภัณฑ์คาบสมุทรสทิงพระ

2.3 เพื่อศึกษารูปแบบการบริหารจัดการและวิเคราะห์ค่าใช้จ่ายของโครงการวิเคราะห์ผลตอบแทนทางด้านการเงิน ด้านสิ่งแวดล้อมและด้านเศรษฐศาสตร์ ในการดำเนินงานพิพิธภัณฑ์

2.4 เพื่อส่งเสริมการท่องเที่ยวเชิงมรดกและวัฒนธรรมแห่งคาบสมุทรสทิงพระ ให้แก่ชุมชนชาวสงขลาและนักท่องเที่ยว ทั้งจากต่างประเทศและในประเทศ สามารถสร้างรายได้ แก่ชุมชนได้อย่างยั่งยืน

2.5 เพื่อเป็นการอนุรักษ์เผยแพร่มรดกทางวัฒนธรรมของคาบสมุทรสทิงพระ ให้สามารถสืบทอดต่อไป

2.6 เพื่อเป็นแหล่งศึกษาเรียนรู้ ประวัติศาสตร์ โบราณคดีและแสดงถึงวิถีชีวิตในอดีตจนถึงปัจจุบัน หรือในอนาคต ในพื้นที่คาบสมุทรสทิงพระ

**3. สถานที่ดำเนินการ**

ศึกษาเหมาะสมของที่ตั้งโครงการจากพื้นที่ 4 อำเภอ (อำเภอสิงหนคร อำเภอสทิงพระ อำเภอกระแสสินธุ์ อำเภอระโนด) เพื่อกำหนดตำแหน่งที่ตั้งโครงการ

**4. ขั้นตอนและระยะเวลาดำเนินการ**

4.1 ศึกษาประวัติศาสตร์ มรดกวัฒนธรรมเพื่อกำหนดเนื้อหาพิพิธภัณฑ์

4.2 ศึกษาสถานที่ตั้งโครงการ วิเคราะห์ผลกระทบต่างๆเพื่อกำหนดพื้นที่ตั้งโครงการ

4.3 รับฟังความคิดเห็นและการมีส่วนร่วมของประชาชน ครั้งที่ 1 เพื่อนำเสนอรายละเอียดโครงการ ความเป็นมา วัตถุประสงค์ ขั้นตอนดำเนินการ ระยะเวลาดำเนินการ และแนวคิดในการออกแบบ โดยมีกลุ่มเป้าหมายเข้าร่วม 380 คน ประกอบด้วย

ก. หน่วนงานภาครัฐที่กำกับดูแลพื้นที่ 4 อำเภอ

ข. หน่วยงานผู้แทนภาคประชาชน 4 อำเภอ

ค. นักวิชาการด้านประวัติศาสตร์ โบราณคดี ประวัติศาสตร์ท้องถิ่น มรดกและวัฒนธรรมแห่งคาบสมุทรสทิงพระ

ง. นักเรียน นักศึกษา และประชาชนที่สนใจ

จ. หน่วยงานส่งเสริมการท่องเที่ยวและประชาสัมพันธ์

ฉ. หน่วยงานด้านการศึกษาระดับ ประถม มัธยมต้น มัธยมปลาย ถึง ระดับอุดมศึกษา

4.4 ออกแบบอาคารและจัดทำรายละเอียดแบบเพื่อก่อสร้างอาคารพิพิธภัณฑ์

4.5 ออกแบบนิทรรศการและจัดทำรายละเอียดแบบเพื่อก่อสร้างงานจัดแสดงนิทรรศการในอาคารพิพิธภัณฑ์

4.6 ศึกษารูปแบบและแผนการบริหารจัดการพิพิธภัณฑ์

4.7 รับฟังความคิดเห็นและการมีส่วนร่วมของประชาชน ครั้งที่ 2 เพื่อนำเสนอรูปแบบและสรุปผลการศึกษาออกแบบ

**5.ระยะเวลาดำเนินการ**

ระยะเวลา ดำเนินการ 9 เดือน ( 14 กุมภาพันธ์ 2565 – 9 ธันวาคม 2565)

**6. ประมาณการค่าใช้จ่าย**

6.1 งบประมาณการศึกษาออกแบบโครงการก่อสร้างพิพิธภัณฑ์ 14,000,000 บาท

6.2 งบประมาณก่อสร้างประมาณ 350,000,000 บาท

**7. ประโยชน์ต่อประชาชน**

7.1 เกิดการอนุรักษ์และเผยแพร่มรดกทางวัฒนธรรมของคาบสมุทรสทิงพระ

7.2 ส่งเสริมการท่องเที่ยวเชิงมรดกและวัฒนธรรมแห่งคาบสมุทรสทิงพระ ให้แก่ชุมชนชาวสงขลาและนักท่องเที่ยวทั้งจากต่างประเทศและในประเทศ

7.3 เกิดแหล่งเรียนรู้ พิพิธภัณฑ์รูปแบบใหม่ Discovery Museum ของจังหวัดสงขลา

7.4 สร้างรายได้แก่ 4 อำเภอ และชุมชนโดยรอบพื้นที่โครงการ